open-index/open-wikipedia-markdown huggingface dataset:
Queensrÿche (albumi)

__NOTOC__

**Queensrÿche** on yhdysvaltalaisen Queensrÿche-yhtyeen studioalbumi vuodelta 2013 ja yhtyeen ensimmäinen albumi laulaja Todd La Torren kanssa. Se julkaistiin Century Media -levymerkillä Euroopassa 24. ja Pohjois-Amerikassa 25. kesäkuuta 2013.

Albumi ilmestyi kesken kiistan yhtyeen nimestä. Muut alkuperäisjäsenet Eddie Jackson, Scott Rockenfield ja Michael Wilton erottivat alkuperäislaulaja Geoff Taten Queensrÿchesta kesäkuussa 2012 ja jatkoivat yhtyeen toimintaa silloisen kitaristinsa Parker Lundgrenin ja uuden laulajan, muun muassa Crimson Glorysta tunnetun Todd La Torren kanssa. Välirikon osapuolet käräjöivät sittemmin yhtyeen immateriaalioikeuksista, ja molemmat saivat luvan käyttää nimeä varsinaiseen oikeuskäsittelyyn asti. Tate kokosi yhtyeestä oman versionsa, joka julkaisi *[[Frequency Unknown]]* -albumin huhtikuussa 2013. Kiista sovittiin lopulta huhtikuussa 2014 oikeussalin ulkopuolella, ja Queensrÿche-nimi jäi Jacksonille, Rockenfieldille ja Wiltonille.

*Queensrÿchen* tuotti, äänitti ja miksasi myös yhtyeen menestysalbumeilla ** (1988), *[[Empire (Queensrÿchen albumi)|Empire]]* (1990) ja *[[Promised Land (Queensrÿchen albumi)|Promised Land]]* (1994) työskennellyt Jimbo Barton.

Albumia myytiin julkaisuviikollaan Yhdysvalloissa 13&nbsp;500 kappaletta, ja se sijoittui ''Billboardin'' albumilistalla 23:nneksi.

## Kappaleet

# 
# 
# 
# 
# 
# 
# 
# 
# 
# 
# 

### Bonuskappaleet
Albumin erikoispainos sisältää kolme bonuskappaletta, jotka äänitettiin livenä Snoqualmiessa Washingtonissa 27. lokakuuta 2012.







## Yhtyeen kokoonpano
* Eddie Jackson – bassokitara, taustalaulu
* Todd La Torre – laulu
* Parker Lundgren – kitara
* Scott Rockenfield – rummut, lyömäsoittimet, orkestraatio
* Michael Wilton – kitara

### Vierailijat
* Pamela Moore – laulu kappaleessa ”A World Without”
* Andrew Raiher – viulu

## Arvostelut
* Imperiumi: 7½/10
* Soundi: 

## Lähteet

## Aiheesta muualla
* ”Where Dreams Go to Die” YouTube-sivustolla 
* ”Redemption” YouTube-sivustolla 
* ”Fallout” YouTube-sivustolla 
* 
*
Aivovuoto (yhtye)

**Aivovuoto** on vuonna 2012 perustettu helsinkiläinen hip hop -yhtye, jonka muodostavat MC Jodarok sekä tuottajakaksikko K.V.N & Lobo.

## Historia
Aivovuoto julkaisi ensimmäisen *[[Aivovuoto (albumi)|Aivovuoto]]* -nimisen albuminsa Monsp Recordsin kautta 26. huhtikuuta 2013. Albumi nousi parhaimmillaan Suomen virallisen albumilistan 15. sijalle. Albumin kappaleesta "Raaka keikka kolme" julkaistiin musiikkivideo helmikuussa 2013 ja kappaleesta "Nyt on hyvä" saman vuoden huhtikuussa.

Syksyllä 2013 julkaistiin Aivovuodon kuuden minuutin pituinen lyhytelokuva *Moukarimies*. Se esitettiin ensimmäisen kerran verkossa Rumban sivustolla 15. syyskuuta 2013. Elokuvan taustalla soi yhtyeen samanniminen kappale sen esikoisalbumiltaan.

Aivovuodon toinen julkaisu *[[Vihaa karkkia EP]]* julkaistiin 15. marraskuuta 2013. EP julkaistiin 500 kappaleen vinyylipainoksena ja 200 kappaleen kasettipainoksena. EP:n kappaleesta "OK" julkaistiin musiikkivideo lokakuussa 2013 ja kappaleesta "V.U.O.H.I." saman vuoden marraskuussa. Joulukuussa 2013 julkaistiin vielä musiikkivideo kappaleesta "Iso kuoppa". Albumista julkaistiin myös CD-versio 13. kesäkuuta 2014.

2. kesäkuuta 2017 Aivovuoto julkaisi toisen albuminsa *[[Dötöx]].* Levy julkaistiin CD-, LP-, C-kasetti sekä digiformaatissa. Katin tavara-verkkokauppa myi levyä myös *Dödstil-*lehdellä tai fanipaidalla varustettuna. Yhtyeen toinen tuottaja Visa Mäkinen kommentoi albumissa olevan kyse siitä, "et ottaa niskasta kiinni itteensä ja priorisoi asioita." Rumba arvioi levyn 9,0/10,0 pistein. Albumin singlestä "Odotin että" on julkaistu myös musiikkivideo. Yhtye toteutti kappaleen poikkeuksellisessa järjestyksessä: ensin se kuvasi videomateriaalin ja sitten vasta tuotti siihen kappaleen.

Aivovuodon kolmas albumi *[[Liikkeellä]]* ilmestyi keväällä 2020*.* 

## Diskografia

### Albumit
* 
* 
*
* 

### EP:t
* 
* 

### Split-albumit
* 

### Singlet
* ”Raaka keikka kolme” (2013)
* ”OK” (2013)
* ”TV” (ft. Pietari, 2014)
* ”Odotin että” (2016)
* ”Nosta puhelin ilmaan” (2017)
* ”Joku muu uus sukunimi” (2017)
* ”Tottakai” (ft. Mariska, 2017)
* ”Aivan outo” (2018)
* ”Naavaa” (2019)
* ”Ollako vai anti-olla” (ft. Kriso, 2024)
* ”Ayo party” (2024)
* ”Parvi” (2024)

### Musiikkivideot
* ”Raaka keikka kolme” (2013)
* ”Nyt on hyvä” (2013)
* ”Moukarimies” (lyhytelokuva, 2013)
* ”OK” (2013)
* ”V.U.O.H.I.” (ft. Hannibal, 2013)
* ”Iso kuoppa” (2013)
* ”TV” (ft. Pietari, 2014)
* ”Seinä seinä seinä seinä” (ft. Khid, 2015)
* ”Fantastik Voyage” (ft. Yona, 2015)
* ”YO Raps” (ft. J-Laini, 2015)
* ”AI VO WU SHOW & Skeleonora’s Theme” (2015)
* ”Odotin että” (2016)
* ”Joku muu uus sukunimi” (2017)
* ”Oonx mä pelle?” (ft. Tuuttimörkö & DJ Kridlokk 2019)
* ”Kadut ei tiedä” (2019)
* ”Cadaques” (2020)
* ”Ollako vai anti-olla” (ft. Kriso, 2024)
* ”Parvi” (2024)

## Lähteet

## Aiheesta muualla
* K.V.N & Lobo SoundCloud -sivustolla
Rislakki

**Rislakki** on seuraavien henkilöiden sukunimi:

* Eero Rislakki (1924–2017), teollinen muotoilija
* Eeropekka Rislakki (s.  1956), toimittaja
* Ensio Rislakki (1896–1977), toimittaja
* Jukka Rislakki (s. 1945), toimittaja
* Marja Rislakki (s. 1956), diplomaatti
* Veikko Rislakki (1897–1991), eläinlääkäri
## Katso myös
* Gabriel Gamaliel Rislacki
Fabián Espíndola

**Fabián Espíndola** (s. 4. toukokuuta 1985 Merlo, San Luis, Argentiina) on argentiinalainen jalkapalloilija, joka edustaa Yhdysvaltain pääsarjassa pelaavaa D.C. Unitedia. Pelipaikaltaan hän on hyökkääjä.

## Ura
### Etelä-Amerikka
Espíndola aloitti uransa vuonna 2005 argentiinalaisessa Boca Juniorsissa, jossa hän pelasi kuusi ottelua ja teki yhden maalin. Hän oli mukana voittamassa vuoden 2005 Copa Sudamericanaa. Vuonna 2006 hän siirtyi Talleresiin, jonka jälkeen hän pelasi ecuadorilaisissa Aucasissa ja Deportivo Quitossa ennen siirtymistään Yhdysvaltoihin Real Salt Laken riveihin.

### Major League Soccer
Espíndola siirtyi Real Salt Lakeen 17. elokuuta 2007. Hän pelasi siellä kaudet 2007 ja 2008 pelaten 24 ottelua ja tehden seitsemän maalia. Hän siirtyi venezuelalaiseen Deportivo Anzoáteguihin, jossa pelasi viisi ottelua ja teki kolme maalia. Sen jälkeen hän palasi Real Salt Lakeen, jossa pelasi neljä kautta ja 101 ottelua. Niissä hän teki 28 maalia ja syötti 15. Espíndola siirtyi 3. joulukuuta 2012 New York Red Bullsiin yhdessä Jámison Olaven kanssa. Joulukuussa 2013 Espíndola siirtyi washingtonilaiseen D.C. Unitediin.

## Saavutukset
*Copa Sudamericana: 2005
*Major League Soccer MLS Cup: 2009
*Major League Soccerin Itäisen konferenssin voitto: 2009

## Lähteet

## Aiheesta muualla

* Fabián Espíndolan profiili Dcunited.com-sivustolla Viitattu 1.10.2014.
NHL-kausi 1956–1957

**NHL-kausi 1956–1957** oli National Hockey Leaguen historian 40. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti 
toisen kerran peräkkäin Toe Blaken valmentama Montreal Canadiens, joka kukisti finaalisarjassa Boston Bruinsin otteluvoitoin 4–1. Kyseessä oli NHL:n olemassaolon aikana Canadiensin kahdeksas ja seuran koko historian yhdeksäs Stanley Cup -mestaruus.

Runkosarjan piste- ja maalipörssin, Art Ross Trophyn sekä Hart Trophyn voitti Detroit Red Wingsia edustanut Gordie Howe. Howe keräsi 70 ottelussa kaikkiaan 89 tehopistettä, joista 44 oli maaleja ja 45 syöttöpisteitä. Pudotuspelien pistepörssin ykkönen oli Montreal Canadiensin Bernie Geoffrion. Hän teki 10 pudotuspeliottelussa yhteensä 18 tehopistettä, joista 11 oli maaleja ja 7 maaliin johtaneita syöttöjä. 

Parhaalle puolustajalle annettava Norris-palkinto myönnettiin kolmannen kerran peräkkäin Canadiensissa pelanneelle Doug Harveylle. Parhaan tulokkaan Calder Memorial Trophyn puolestaan sai Boston Bruinsin Larry Regan.

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

 
### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
Ringbom

**Ringbom** on muun muassa seuraavien suomalaisten henkilöiden sukunimi:

*Anders Ringbom (1903–1972), kemisti, professori
*Antonia Ringbom (s. 1946), animaatiotaiteilija, kirjailija, ohjaaja ja tuottaja
*Henrika Ringbom (s. 1962), suomenruotsalainen kirjailija ja kääntäjä, Lars-Peter Ringbomin tytär
*Håkan Ringbom (1936–2015), englannin kielen ja kirjallisuuden professori
*Johanna Ringbom (s. 1948), näyttelijä
*Lars-Ivar Ringbom (1901–1971), taidehistorioitsija
*Lars-Peter Ringbom (1929–2009), Yleisradion ohjelmapäällikkö, Lars-Ivar Ringbomin poika
*Lena Ringbom Lindén (1914–1965), suomenruotsalainen kirjailija
*Leopold Ringbom (s. 1992), moottoriurheilija
*Mårten Fredrik Ringbom (1770–1811), suomalainen juristi, pormestari ja valtiopäivämies
*Nils-Eric Ringbom (1907–1988), säveltäjä ja musiikkitieteilijä
*Reijo Ringbom (s. 1963), jääkiekkoilija ja jääkiekkotuomari
*Sixten Ringbom (1935–1992), taidehistorioitsija, Lars-Ivar Ringbomin poika
*Susanna Ringbom (s. 1939), näyttelijä
*Åsa Ringbom (s. 1945), taidehistorian professori.

Nimen entisiä haltijoita:
* Yrjö Kulovesi (1887–1943), lääkäri (vuoteen 1906 asti Ringbom)
Campagna di Roma

**Campagna di Roma**, *Rooman Kampanja*, it. *campagna romana* tai *Campagna*, on Rooman ympäristössä oleva kumpuileva mäkimaa, joka yltää Civitavecchiasta Pontisiin soihin. Joskus nimi viittaa pelkästään via Appian molemmilla puolilla olevaan puuttomaan tasankoon. Alueella on runsaasti roomalaisia hautamuistomerkkejä ja vesijohtojen (akvedukti) jäännöksiä.

Antiikin Rooman aikaan siellä oli kukoistavia yhdyskuntia, ja se oli suosittua kesänviettoaluetta, mutta se autioitui keisariajan lopulta alkaen. Vasta 1800-luvulla sitä alettiin jälleen asuttaa, ja asuttaminen vietiin loppuun 1930-luvulla.

## Lähteet
Jääkiekon Suomensarja 1973–1974

**Jääkiekon Suomensarja** pelattiin kaudella 1973-1974 kolmessa kahdeksan joukkueen maantieteellisesti jaetussa lohkossa. Lohkoissa pelattiin kaksinkertainen sarja. Lohkojen kaksi parasta pelasivat kaksinkertaisen SM-karsintasarjan, jonka voittaja nousi suoraan SM-sarjaan ja toiseksi sijoittunut eteni karsimaan SM-sarjapaikasta SM-sarjan toikseksi viimeistä joukkuetta vastaan.

Suomensarja pelattiin viimeistä kertaa kaudella 1973-1974. Seuraavana kautena muodostettiin toiseksi korkeimmasta sarjatasosta kahdeksan joukkueen I-divisioona, johon selviytyivät karsintasarjaan selviytyneet joukkueet ja SM-sarjasta pudonneet joukkueet. Kahdesta muusta paikasta pelattiin I-divisioonan karsintasarja lohkojen kolmanneksi sijoittuneiden kesken. Karsinnan viimeiseksi jäänyt, ja kunkin lohkon sijoille 4.-8. sijoittuneet joukkueet pelasivat seuraavalla kaudella maakuntasarjan paikalle perustetussa II-divisioonassa.

## Suomensarja
### Etelälohko

### Itälohko

### Pohjoislohko

Lohkojen kaksi parasta SM-karsintasarjaan. Kolmanneksi sijoittuneet I-divisioonan karsintasarjaan. Sijoille 4.-8. sijoittuneet II-divisioonaan seuraavalle kaudelle.

## SM-karsintasarja

SaiPa nousi SM-sarjaan, josta putosi Karhu-Kissat. Sport karsintaan SM-sarjan yhdeksänneksi sijoittunutta vastaan.

## SM-sarjakarsinta

Lukko säilyi SM-sarjassa.

## I-divisioonan karsintasarja

**Uusintaottelu**

PiTa ja SaPKo I-divisioonaan seuraavalle kaudelle. JyP II-divisioonaan.

## Lähteet
Juha Javanainen

**Juha Javanainen** (s. 11. kesäkuuta 1956 Tampere) on suomalainen kirjailija ja opettaja. Hän on valmistunut Tampereen yliopistosta historian ja yhteiskuntaopin opettajaksi. Hän on aloittanut opettajana työskentelyn vuonna 1983. Javanainen opettaa historiaa ja yhteiskuntaoppia Tampereella Takahuhdin koulussa. Javanainen on julkaissut kirjailijanurallaan 15 kirjaa, jotka käsittelevät historiaa ja etenkin Messukylän historiaa.

## Teokset

* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

* 
* https://www.opettaja.fi/tyossa/open-tarina-koneet-tilttaavat-javanainen-ei/
The Classical Conspiracy

__NOTOC__
**The Classical Conspiracy** on alankomaalaisen sinfonista metallia soittavan Epica-yhtyeen vuonna 2009 ilmestynyt kaksilevyinen livealbumi. Albumi äänitettiin Miskolcissa Unkarissa 14. kesäkuuta 2008, ja Nuclear Blast julkaisi sen seuraavana vuonna 5. toukokuuta. Albumilla Epica esittää omien kappaleittensa lisäksi cover-versioita taidemusiikin ja elokuvamusiikin kappaleista.

Albumilla Epica esiintyi Zsolt Regosin johtaman 40-henkisen orkesterin ja 30-henkisen kuoron kanssa, jotka koostuivat unkarilaisista muusikoista.

Albumi oli Epican ensimmäinen, jossa yhtyeen varsinaisena rumpalina oli Ariën van Weesenbeek, ja viimeinen, jossa kitaristina oli Ad Sluijter.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 

## Arvostelut
* About.com: 
* Allmusic: 
* Imperiumi: 9½/10

## Lähteet

## Aiheesta muualla
* 
*
Suomen joukkue Kanada-cupissa 1981

**[[Suomen jääkiekkomaajoukkue]]** vuoden 1981 Kanada-cupissa, jossa Suomi jäi alkusarjaan. 

## Kokoonpano
***Päävalmentaja:**  Kalevi Numminen

## Lähteet

* Eliteprospects.com - Finland 1981
* Hockey Hall Of Fame - Finland roster Canada Cup 1981
Quebec Magnetic

**Quebec Magnetic** on Metallican livekonsertti-videoalbumi. Videoalbumi kuvattiin Colisée Pepsi -areenalla Quebec Cityssä Kanadassa 31. lokakuuta ja 1. marraskuuta 2009 Metallican *World Magnetic* kiertueella. Se julkaistiin 11. joulukuuta 2012 ja se on ensimmäinen julkaisu, jonka Metallica julkaisi oman levy-yhtiönsä Blackened Recordingsin kautta.

Albumi julkistettiin 20. syyskuuta 2012. Fanit saivat äänestää internetissä kumpi kahdesta esityksestä päätyisi albumille kokonaan ja loput kappaleet päätyisivät extra-materiaaliksi. 22. lokakuuta albumin kappalelista, julkaisupäivä ja kansitaide julkaistiin. 33 sekunnin "teaser"-traileri albumista julkaistiin 19 marraskuuta.

Videoalbumia myytiin noin 14&nbsp;000 kappaletta ensimmäisen viikon aikana julkaisusta ja se sijoittui toiselle sijalle ''Billboard'' Top Music Videos -listalla.

## Kappaleet
Albumi sisältää kappaleita molemmista konserteista. Kappaleet jotka eivät olleet settilistalla ovat extra-materiaalina.

## Kokoonpano
* James Hetfield - laulu, kitara
* Lars Ulrich - rummut
* Kirk Hammett - soolokitara
* Robert Trujillo - basso

## Listasijoitukset

## Lähteet
Major League Baseball -kausi 1991

**Major League Baseball -kausi 1991** oli baseballin Major Leaguen kausi, joka alkoi 8. huhtikuuta 1991. Se päättyi Minnesota Twinsin voittoon Atlanta Bravesistä.

## Runkosarjan sarjataulukot

## Postseason

*American League Championship Series MVP: Kirby Puckett
*National League Championship Series MVP: Steve Avery
*All-Star ottelu, 9. heinäkuuta SkyDomessa päättyi American Leaguen 4–2 voittoon. MVP: Cal Ripken, Jr.

## Lähteet
*Baseball-Reference.com, American Leaguen tilastot
*Baseball-Reference.com, National Leaguen tilastot
Rosen

**Rosen**, **Rosén** tai **von Rosen** on muun muassa seuraavien henkilöiden sukunimi:

* von Rosen, ruotsalainen aatelissuku
* Adolf Eugène von Rosen (1797–1886), ruotsalainen kreivi, upseeri ja liikemies, ”ruotsalaisen rautatien isä”
* Al Rosen (1924–2015), yhdysvaltalainen baseballin pelaaja
* Axel von Rosen (1773–1834), ruotsalainen kreivi, kenraaliluutnantti ja maaherra
* Calle Rosén (s. 1994), ruotsalainen jääkiekkoilija
* Carl Gustav von Rosen (1909–1977), ruotsalainen lentäjä
* Charles Rosen (1927–2012), yhdysvaltalainen pianisti ja musiikintutkija
* Clarence von Rosen (1867-1955), ruotsalainen urheilija, upseeri, urheilujohtaja ja hovitallimestari
* Clarence von Rosen (nuorempi) (1903–1933), ruotsalainen este- ja kenttäratsastaja
* Eric von Rosen (1879–1948), ruotsalainen tutkimusmatkailija
* Eric Gabriel von Rosén (1775–1866), ruotsalainen juristi, akateemikko, urkuri ja säveltäjä
* Erwin Rosen, oik. *Erwin Carlé* (1873–1923), saksalainen toimittaja ja kirjailija
* Fredrik Ulrik von Rosen (1731–1793), ruotsalainen kreivi, valtaneuvos ja maaherra
* Georg von Rosen (1843–1923), ruotsalainen taidemaalari
* Gustaf Fredrik von Rosen (1688–1769), ruotsalainen sotilas, Suomen kenraalikuvernööri
* Isak Rosén (s. 2003), ruotsalainen jääkiekkoilija
* Jacky Rosen (s. 1957), yhdysvaltalainen demokraattipoliitikko ja senaattori
* Karl Rosén (1874–1961), ruotsalainen geodeetti
* Kelly Rosen (s. 1995), virolainen jalkapalloilija
* Marion Rosen (1914–2012), saksalainen fysioterapeutti, Rosen-terapian kehittäjä
* Martin Rosen (1907–1981), saksalainen näyttelijä
* Martin Rosen (s. 1936), yhdysvaltalainen ohjaaja.
* Maud von Rosen (s. 1925), ruotsalainen kouluratsastaja
* Maud von Rosen-Engberg (1902–1988), ruotsalainen kuvanveistäjä
* Michael Rosen (s. 1946), englantilainen kirjailija ja professori
* Moishe Rosen (1932–2010), yhdysvaltalainen baptistipappi 
* Nathan Rosen (1909–1995), israelilainen fyysikko
* Nils Rosén von Rosenstein (vanhempi) (1706–1773), alk. *Rosén*, ruotsalainen lääkäri, professori, arkkiatri
* Nils Rosén von Rosenstein (nuorempi) (1752–1824), ruotsalainen kirjailija, valtiosihteeri
* Otto Karl von Rosen (1884-1963), ruotsalainen paroni ja vakooja
* Ragnar Rosén (1898–1964), arkistonjohtaja
* Robert Rosén (s. 1987), ruotsalainen jääkiekkoilija
* Sven Rosén (1708–1750), ruotsalainen yltiöpietisti.
Some Nights

**Some Nights** on yhdysvaltalaisen Fun-yhtyeen 21. helmikuuta 2012 julkaistu toinen studioalbumi. Euroopassa albumi julkaistiin toukokuussa 2012.

## Julkaisu
7. marraskuuta 2011 yhtye ilmoitti heidän tulevan albumin olevan nimeltään *Some Nights*. Albumin ensimmäistä singleä, ”We Are Young” (mukana Janelle Monáe), on sittemmin käytetty useissa medioissa, mukaan lukien televisiosarjat Glee, Gossip Girl ja 90210.

13. helmikuuta 2012 yhtye julkaisi *Some Nights* -albumin streamin verkossa. Albumi julkaistiin 21. helmikuuta 2012 Fueled by Ramen -levy-yhtiön kautta.

7. maaliskuuta 2012 ”We Are Young” saavutti *Billboard* Hot 100 -listan ykkössijan. Yhtyeestä tuli ensimmäinen monijäseninen rock-yhtye, joka debytoi *Billboard* Hot 100-listan ykkössijalla vuoden 2001 ja 2002 vaihteen Nickelbackin ja ”How You Remind Me” -singlen. 11. huhtikuuta 2012 *Billboard* ilmoitti ”We Are Young” -kappaleen tehneen myös digitaalisen myynnin historiaa.

Albumin nimeä kantava toinen single, ”Some Nights”, julkaistiin kesäkuussa 2012. Kolmantena singlenä julkaistiin kappale ”Carry On” marraskuussa. Helmikuussa 2013 albumilta julkaistiin neljäs single, nimeltään ”Why Am I the One”.

Helmikuussa 2013 kappale ”We Are Young” palkittiin vuoden 2012 parhaana kappaleena Grammy-gaalassa.

## Kappaleet

### Deluxe Edition
#
#
#
#
#

## Arvostelut
* Metacritic: 60/100
* Entertainment Weekly: B–
* Rolling Stone: 

## Listasijoitukset

## Lähteet
Sitko

**Sitko** on leipävehnän proteiinia eli gluteenia, jota saadaan leipävehnän taikinasta sitkonpesulla. Sitko on rakenteeltaan elastista massaa, joka erottuu vehnätaikinasta mekaanisella vesipesulla.

Sitkopitoisuutta käytetään laatumittarina esimerkiksi myllyjen sisäisessä vehnän ja jauhon laadunvalvonnassa, mutta sitä ei pidetä viljakaupassa hinnoittelutekijänä. Taikinan sitko muodostaa vesipesun jälkeen venyvän ja taipuisan kalvoston, joka pidättää hiivan tuottamaa hiilidioksidia.

## Historia
Sitkon löytäjä oli italialainen kemisti, Bolognan yliopiston professori Jacopo Bartolomeo Beccari (25. heinäkuuta 1682 Bologna, Italia – 18. tammikuuta 1766 Bologna, Italia), joka kuvaili ensimmäisenä sitkoproteiinin pesua vehnätaikinasta. Hän sai veden avulla eroteltua liimamaisen massan tärkkelysmäisestä massasta.

Liimamaista massaa hän kutsui *glutinofum*iksi ja tärkkelysmäistä massaa *amylaceum*iksi.

Beccari esitteli havaintojaan vuonna 1728 Bolognan akatemiassa ja kirjoitti aiheesta latinaksi vuonna 1745 valmistuneessa kirjassaan *De frumento*.
Kirja käännettiin myöhemmin italiaksi vuonna 1766.

## Katso myös
* Seitan

## Lähteet
Parikkalan Urheilijat

**Parikkalan Urheilijat (PaU)** on vuonna 1914 perustettu urheiluseura Etelä-Karjalassa. Seura järjestää ohjattua liikuntaa ja koulutusta sekä valmennusta ja kilpailutoimintaa useissa eri lajeissa. Seuran tavoitteena on kehittää myönteistä suhtautumista liikuntaan ja ohjata etenkin nuoria terveiden elämäntapojen pariin.

Parikkalan Urheilijoilla on omat aktiiviset jaostonsa yleisurheiluun, hiihtoon, soutuun, jalkapalloon, salibandyyn, voimailuun ja lentopalloon. Yleisurheilussa seura kuuluu Suomen Urheiluliiton seuraluokittelun 1. luokkaan.

Seuran puheenjohtajana toimii Jussi Tuunanen. Olympiahopeaa 1976 voittanut keihäänheittäjä Hannu Siitonen edusti urallaan Parikkalan Urheilijoita.

## Lähteet
*Seuraluokittelu 2012
*Parikkalan Urheilijat
Uni ja isänmurha

**Uni ja isänmurha: Kuusi esseetä taiteesta** on Love Kirjojen julkaisema kokoelma Sigmund Freudin kirjoituksia. Kokoelma julkaistiin vuonna 1995. Kirjoitukset on suomentanut Mirja Rutanen, ja esipuheen on kirjoittanut Mikael Enckell.

Kirja sisältää kuusi kirjoitusta, joissa Freud tarkastelee kirjallisuutta ja kuvataidetta:

# Harhakuvitelmia ja unia W. Jensenin *Gradivassa* (1907)
# Leonardo Da Vincin lapsuudenmuisto (1910)
# Lippaanvalinnan teema (1913)
# Michelangelon Mooses (1914)
# Lapsuudenmuisto teoksesta *Tarua ja totta* (1917)
# Dostojevski ja isänmurha (1928)

Teos avaa Freudin suhdetta kirjallisuuteen tai kuvataiteisiin. Hänen katsotaan yhdistelleen liian suorasukaisesti taiteilijan lapsuudenkokemuksia tämän tuotantoon. Taideteosten pienistä yksityiskohdista tehdään suuria päätelmiä ja yleistyksiä. Toisaalta Freudin kaunopuheinen tyyli on miellyttänyt taiteentutkijoita ja hänen tulkintansa ovat saaneet myönteistä huomiota.

Kirjoitusten alkuperäiset nimet ovat:
* Der Wahn und die Träume in W. Jensens „Gradiva“
* Eine Kindheitserinnerung des Leonardo da Vinci
* Das Motiv der Kästchenwahl
* Der Moses des Michelangelo
* Eine Kindheitserinnerung aus „Dichtung und Wahrheit“
* Dostojewski und die Vatertötung

## Katso myös
* Psykoanalyyttinen taiteentutkimus

## Lähteet

## Aiheesta muualla
* Wilhelmsson, Putte: Freud maksaa liikaa lapsenruokkoja pop-psykologian isyydestä: Sata vuotta freudilaisuutta. *Helsingin Sanomat* 9.12.1995.
* Stålström, Olli: Dominoiva äiti ja etäinen isä – psykoanalyyttisiä näennäisselittäjiä. Teoksesta *Ulos kaapista* (Like 2003). Finnqueer.net.
NuGet

**NuGet** on Microsoftin kehitysympäristöön tehty pakettienhallintaohjelma. Se toimii .NET-kehitysympäristön kanssa. NuGetin hallintaohjelman avulla voi luoda ja käyttää ohjelmapaketteja. NuGet galleria (nuget.org) on keskitetty varasto, jonne pakettien luojat tallentavat NuGetin kautta käytettävät paketit.

NuGet tunnettiin aiemmin nimellä NuPack; lisäosan nimi vaihdettiin synonyymiongelmien välttämiseksi, koska samoihin aikoihin oli kehitetty NUPACK-ohjelmisto. NuGet on kehitetty Visual Studion lisäosaksi ja se nivoutuu myös SharpDevelop-kehitysympäristöön. NuGet on myös osana C#-koodin kehitysvälinettä, LINQPadia. NuGetin toimintoja voi käyttää komentorivin kautta ja sen toiminnan voi automatisoida skriptien avulla. NuGet tukee C++:lla kirjoitettuja paketteja.

## Lähteet

## Aiheesta muualla
* NuGet-pakettien galleria
* NuGet-projektin kotisivu
* Englanninkielinen artikkeli ohjelmasta 
* Englanninkielinen artikkeli pakettien riippuvuuksien hallinnasta NuGetin avulla
* Chocolatey galleria, NuGetin sisarsovellus, automaattiseen jakelupakettien luomiseen
Tapauskertomukset

**Tapauskertomukset** on vuonna 2006 suomennettu kokoelma Sigmund Freudin psykoanalyyttisia tapauskertomuksia. Kirjoitukset on suomentanut Seppo Hyrkäs.

Valikoima sisältää kuusi Freudin tunnettua potilastapausta:
# Erään hysteria-analyysin katkelma eli ”Dora” (1905)
# Viisivuotiaan pojan fobian analyysi eli ”Pikku Hans” (1909)
# Huomioita eräästä pakkoneuroositapauksesta eli ”Rottamies” (1909)
# Psykoanalyyttisia huomioita omaelämäkerrallisesti kuvatusta paranoiatapauksesta (*dementia paranoides*) eli ”Schreber” (1911)
# Erään lapsuudenneuroosin kehitys eli ”Susimies” (1918)
# Erään naisen homoseksuaalisuuden psykogeneesistä eli ”Homoseksuaalinen nainen” (1920)

Kirjassa on myös Elias Lenneksen laatimat saatesanat sekä suomentajan laatima sanasto.

## Aiheesta muualla
* Ehrnrooth, Jari: Sigmund Freud palvoi teorioitaan eikä pyrkinyt kaikin keinoin potilaidensa tervehtymiseen. *Helsingin Sanomat* 4.6.2006. (tilaajille).
* Kurki, Janne: Voyeristin toivelahja? *Niin & näin* 3/2006. (PDF)
* Pietikäinen, Petteri: Suuri taikuri Freud. *Tieteessä tapahtuu* 6/2006. (PDF)
** Lång, Markus: Freud vailla kontekstia. *Tieteessä tapahtuu* 7/2006.
** Pietikäinen, Petteri: Kruuna, klaava ja Freud. *Tieteessä tapahtuu* 8/2006. (PDF)
** Lång, Markus: Psykoanalyysin kriitikot ja pseudotiede. *Tieteessä tapahtuu* 1/2007. (PDF)
Georges Mandel

**Georges Mandel** (5. kesäkuuta 1885 – 7. heinäkuuta 1944) oli ranskalainen lehtimies, poliitikko ja vastarintaliikkeen johtaja.

Georges Mandel, alkuperäiseltä nimeltään Louis George Rothschild, syntyi Chatoun kunnassa Pariisin länsipuolella juutalaisen räätälin perheeseen. Hänen isänsä oli muuttanut alueelle Alsacesta vuonna 1871, jolloin Alsace oli liitetty Saksan keisarikuntaan. Mandel aloitti lehtimiehen työt Émile Zolan ja Georges Clemenceaun perustamassa sosialistisessa *L’Aurore*-sanomalehdessä, joka oli puolustanut syyttömänä tuomittua Alfred Dreyfusia 1890-luvulla.

Sisäministerinä ollessaan Clemenceau nosti Mandelin mukaan politiikkaan. Mandelista tuli näkyvä fasismin ja natsismin vastustaja, ja 1930-luvulla hänellä oli Ranskassa samantapainen rooli kuin Winston Churchillillä Englannissa. Hän kannatti sotilaallista liittoutumista Neuvostoliiton kanssa ja vastusti Münchenin sopimusta sekä pääministeri Pierre Lavalin suunnitelmaa Etiopian jakamiseksi.

Vuosina 1928–1940 Mandel kuului ”tasavaltalaisten riippumattomien” puolueeseen (*Indépendants républicains*), joka oli konservatiivinen ryhmä ja talouspoliittiselta linjaltaan oikeistolainen.

Saksan hyökättyä Puolaan syyskuussa 1939 Mandel vaati hyökkäyssodan aloittamista Saksaa vastaan. Osa Ranskan oikeistosta syytti häntä sodanlietsojaksi ja juutalaisten etujen ajajaksi. Toukokuussa 1940 Mandel nimitettiin sisäministeriksi Paul Reynaudin hallitukseen. Hän vastusti aselepoa Saksan kanssa kesäkuussa, ja kieltäytyi brittien tarjouksesta nousta samaan lentokoneeseen, jolla Charles de Gaulle pakeni maasta. 

Mandel yritti taivutella presidentti Albert Lebrunia ja muita poliitikkoja matkustamaan Ranskan Pohjois-Afrikkaan ja jatkamaan taistelua sieltä käsin. Mandel lähti Marokkoon höyrylaiva *Massilialla* 21. kesäkuuta 25 muun henkilön kanssa, joukossa enimmäkseen sosialisteja, juutalaisia ja radikaalipuolueen jäseniä. 

Mandel pidätettiin Marokossa 8. elokuuta 1941 Vichyn hallituksen pääministeri Pierre Lavalin määräyksestä, ja luovutettiin Ranskaan tuomittavaksi. Churchill piti Mandelia ”ensimmäisenä vastarintataistelijana” ja yritti järjestää tämän vapaaksi. Hänen mielestään Mandel olisi ollut de Gaullea sopivampi johtamaan Vapaan Ranskan joukkoja. 

Marraskuussa 1942 Vichyn hallitus luovutti Mandelin Gestapolle, joka siirsi hänet Buchenwaldiin. Heinäkuussa 1944 hänet vietiin takaisin Pariisiin, ja 7. heinäkuuta Vichyn hallituksen miliisit teloittivat hänet Fontainebleaun metsässä. Georges Mandel on haudattu Passyn hautausmaalle.

Suomen Kuvalehti julkaisi jatkosodan aikana Ilmari Turjan päätoimittajakaudella Georges Mandelia herjaavan antisemitistisen artikkelin otsikolla *”Eräs Jerobeam Rotschild, josta tuli Georges Mandel”*.

## Lähteet
Slint

**Slint** oli yhdysvaltalainen rock-yhtye, joka perustettiin Louisvillessä, Kentuckyssa vuonna 1986. Yhtye on julkaissut kaksi studioalbumia ja yhden EP:n. Yhtye hajosi toisen albuminsa *Spiderland* äänitysten, jälkeen vuonna 1990. Yhtye teki comebackin vuosina 2005 ja 2007 soittaen useita keikkoja, mutta ei kuitenkaan julkaissut mitään uutta materiaalia.

## Jäsenet
* Brian McMahan (kitara & laulu)
* David Pajo (kitara)
* Todd Brashear (basso)
* Britt Walford (rummut, kitara, laulu)

### Livejäsenet 2005 ja 2007
* Michael McMahan (kitara)
* Todd Cook (basso)
* Gavin Quinn
* Joey McGonaghy (piano)

### Entiset
* Ethan Buckler (basso)

## Diskografia
### Studioalbumit

### EP

### Sekalaiset

## Lähteet
*Touch and Go Records
### Viitteet
Strugi-Krasnyje

**Strugi-Krasnyje** () on kaupunkimainen taajama, kaupunkikunta ja Strugi-Krasnyjen piirin hallinnollinen keskus Pihkovan alueella Venäjällä. Se sijaitsee Pietarin ja Pihkovan välisen rautatien varrella 87 kilometriä Pihkovasta koilliseen. Kunnassa on 8&nbsp;400 asukasta (vuonna 2010).

## Maantiede ja asutus
Strugi-Krasnyjen kunnan pinta-ala on 460,62 neliökilometriä. Se rajoittuu idässä Strugi-Krasnyjen piirin Hredinon, etelässä Tsapelkan ja Novoseljen sekä lännessä Marjinon kuntiin ja pohjoisessa Pihkovan alueen Pljussan piiriin. Pinta-alasta suuri osa on sotilasaluetta.

Seudulla virtaavat Pljussa ja sen sivujoet Omuga, Kureika ja Kureja. Suurimmat järvet ovat Pestšanoje ja Tšornoje. Hyötykaivannaisiin kuuluvat turve, hiekka ja sora. Kunnan alueella sijaitsee Nikolajevskin rauhoitusalue.

Keskustaajaman lisäksi kuntaan kuuluu kaksi paikkakuntaa: Orlova Gora ja Vladimirski Lager. Jälkimmäinen on suljettu varuskuntataajama, jossa on noin 2&nbsp;800 asukasta.

## Historia
Seudulla sijainneet kylät, Belaja ja Strugi, mainitaan Novgorodin Šelonin viidenneksen verokirjassa vuonna 1498. Pietarin ja Varsovan väliselle rautatielle perustettiin vuonna 1856 Belajan asema, joka vuonna 1905 sai nimen Strugi-Belaja. Venäjän kansalaissodan aikana vuonna 1919 nimi muutettiin Strugi-Krasnyjeksi. Asemataajama sai kaupunkimaisen taajaman statuksen vuonna 1958.

## Liikenne, talous ja palvelut
Pietarin ja Pihkovan välisellä rautatiellä on Strugi-Krasnyjen ja Vladimirski Lagerin asemat. Kunnan itä- ja kaakkoisrajalla 15 kilometrin päässä Strugi-Krasnyjesta kulkee Pietarin, Pihkovan ja Valko-Venäjän rajan välinen M20-valtatie. Taajamasta on paikallisjunayhteydet Pihkovaan, Lugaan ja Pietariin sekä linja-autoyhteydet Pihkovaan ja Novgorodiin. Rautatieasemalla pysähtyy myös kaukojunia.

Strugi-Krasnyjessa toimii puunhankintaa ja -jalostusta harjoittavia pienyrityksiä sekä hiekkaa tuottava yritys. Neuvostoaikaiset tiilitehdas, meijeri ja leipomo ovat lopettaneet toimintansa. Maataloutta edustaa joukko yksityisviljelijöitä ja asukkaiden palstaviljelmiä.

Keskustaajaman palveluihin kuuluvat lastentarha, keskikoulu, lasten luomistyön keskus, musiikkikoulu, kulttuuritalo, kirjasto, piirisairaala poliklinikkoineen, sosiaalipalvelukeskus, posti, pankki, joukko kauppoja ja ravitsemuspalveluja. Eräitä palveluja on myös Vladimirski Lagerissa.

## Nähtävyydet ja matkailu
Strugi-Krasnyjen kulttuuriperintökohteisiin kuuluu vuonna 1905 rakennettu Jumalan ilmestymisen kirkko sekä kolme Venäjän kansalaissodan ja toisen maailmansodan muistomerkkiä. Taajamassa toimii kotiseutumuseo. Matkailupalveluja ei ole.

## Lähteet
* 

### Viitteet

## Aiheesta muualla
* Strugi-Krasnyjen piirin sivusto
Major League Baseball -kausi 1980

**Major League Baseball -kausi 1980** oli baseballin Major Leaguen kausi, joka alkoi 9. huhtikuuta 1980. Kauden päätteeksi Philadelphia Phillies voitti ensimmäisen mestaruutensa. All-Star-ottelu pelattiin Dodger Stadiumilla Los Angelesissa 8. heinäkuuta. National League voitti kamppailun 4–2 ja ottelun arvokkaimmaksi pelaajaksi valittiin Cincinnati Redsin Ken Griffey.

## Runkosarjan sarjataulukot

* 162 ottelun jälkeen Houston ja Dodgers olivat tasatilanteessa, kun Dodgers voitti kolme viimeistä keskinäistä ottelua sarjan päätöskierroksilla kotikentällään, kaikki yhdellä juoksulla. Ylimääräisessä play-off-ottelussa 6. lokakuuta Los Angelesissa Houston voitti Dodgersin 7-1 ja saavutti historian ensimmäisen divisioonavoittonsa.

## Postseason

*American League Championship Series MVP: Frank White
*National League Championship Series MVP: Manny Trillo

## Lähteet
*Baseball-Reference.com, American Leaguen tilastot
*Baseball-Reference.com, National Leaguen tilastot
*Baseball almanakka - 1980 All-Star Game
Markus Holgersson

**Sven Markus Holgersson** (s. 12. huhtikuuta 1985 Landskrona, Ruotsi) on ruotsalainen jalkapalloilija, joka edustaa Yhdysvaltain pääsarjassa pelaavaa New York Red Bullsia ja Ruotsin jalkapallomaajoukkuetta. Hän on pelipaikaltaan puolustaja.

## Ura
Pelattuaan neljä vuotta Helsingborgs IF:n farmijoukkueessa, hän palasi joukkueen edustusjoukkueeseen vuonna 2009. Kaudella 2011 hän voitti seurassa ensimmäistä kertaa Ruotsin historiassa triplan voittaen Ruotsin supercupin, pääsarjan sekä Ruotsin cupin. 2. tammikuuta 2012 hän ei enää uusinut sopimusta seuran kanssa.

3. tammikuuta 2012 New York Red Bullsin päävalmentaja Hans Backe ilmoitti että Holgersson siirtyy seuraan. 12. tammikuuta siirto varmistettiin seuran sivuilla. Ensimmäisellä kaudella hän pelasi 31 peliä ja teki kolme maalia.

## Maajoukkueura
Onnistuneen kauden 2011 jälkeen hänet kutsuttiin maajoukkueeseen 18.- ja 23. tammikuuta 2012 pelattaviin ystävyysotteluihin Bahrainia ja Qataria vastaan, ja Qataria vastaan hän pelasi ensimmäisen maaottelunsa 5-0-voitossa

## Saavutukset
*Ruotsin pääsarjamestaruus: 2011
*Jalkapallon Ruotsin cup: 2010, 2011
*Ruotsin supercup: 2011

## Aiheesta muualla
*Profiili newyorkredbulls.com-sivulla  newyorkredbulls.com  Viitattu 30.4.2013.

## Lähteet
Ultratop 50

**Ultratop 50** -nimisiä musiikkilistoja on kaksi:

*Ultratop 50 Flanderissa, Belgiassa
*Ultratop 50 Valloniassa, Belgiassa
Paul McGrath

**Paul McGrath** (s. 4. joulukuuta 1959) on irlantilainen, 1980- ja 1990-luvuilla maajoukkueessa pelannut jalkapalloilija. Hän pelasi keskuspuolustajan pelipaikalla ja on pituudeltaan 183-senttimetrinen.

McGrath edusti pääosan urastaan Manchester Unitedia ja Aston Villaa. Lisäksi hän pelasi St Patrick’s Athleticissa, Derby Countyssa ja Sheffield Unitedissa. McGrath voitti Manchester Unitedissa FA Cupin 1985 ja Aston Villassa liigacupin 1994. Hänet valittiin  Englannissa 1993.

Irlannin maajoukkueessa McGrath pelasi 83 ottelua ja oli mukana 1990 ja 1994 MM-kisoissa sekä 1988 EM-kisoissa. Hän teki maaotteluissa kahdeksan maalia.

McGrathista on kirjoitettu omaelämäkerta *Back from the Brink*, joka palkittiin Irlannin vuoden urheilukirjana.

## Lähteet

## Aiheesta muualla

* Paul McGrathin pelaajatilastot soccerbase.com
Natriumklooriasetaatti

**Natriumklooriasetaatti** (C2H2ClO2Na) on kloorietikkahapon natriumsuola. Yhdistettä käytetään orgaanisessa synteesissä valmistettaessa muita tuotteita.

## Ominaisuudet
Natriumklooriasetaatti on huoneenlämpötilassa kiteistä väritöntä tai valkoista ainetta. Se liukenee hyvin veteen neutraaliksi liuokseksi, mutta vain huonosti orgaanisiin liuottimiin. Vesiliuoksessa se hydrolysoituu hitaasti natriumkloridiksi ja glykolihapoksi. Hydrolyysinopeus riippuu lämpötilasta ja pH:sta.

## Valmistus ja käyttö
Natriumklooriasetaattia valmistetaan joko panos- tai jatkuvatoimisella prosessilla neutraloimalla kloorietikkahappoa joko natriumhydroksidilla tai natriumkarbonaatilla. 
:CH2ClCOOH + NaOH → C2H2ClO2Na + H2O
:2 :CH2ClCOOH + Na2CO3 → 2 C2H2ClO2Na + CO2 + H2O

Natriumklooriasetaatin käyttökohteet ovat pitkälti samoja kuin kloorietikkahapon. Siitä valmistetaan muun muassa karboksimetyyliselluloosaa, pinta-aktiivisia aineita ja lääkkeitä.

## Lähteet
LINQPad

**LINQPad** on ilmainen kehitystyökalu Microsoft .NET-ympäristöön. Se auttaa luomaan SQL kyselyitä SQL tietokantoihin ja muihin tietoa jakavia rajapintoja vasten, esimerkiksi Oraclen Data (OData) tai WCF-palveluja. LINQPadin ydinajatus on muodostaa kyselyt käyttäen LINQ-syntaksia. LINQPad tukee seuraavia LINQ:n murteita:

* LINQ to Objects 
* LINQ to SQL 
* Entity Framework 
* LINQ to XML 

Sillä voi kirjoittaa kyselyt myös SQL-muodssa.

Kyselyiden kirjoittamisen lisäksi LINQPadilla voi kirjoittaa C#-koodia, ilman että sitä tarvitsee kääntää. Käytännössä voi ottaa jonkun ohjelman metodin sisällön ja ajaa sen kautta suoraan LINQ-kyselyn. Metodi saa sisältää muuttujia, listoja ym. Tämän avulla LINQPad laajenee testipenkiksi, jonka avulla voi nopeasti tehdä prototyyppejä ajettavasta koodista.

LINQPad mittaa kyselyn ajamiseen käytetyn ajan ja näyttää SQL-lauseen, joka muodostui LINQ-kyselystä. Näiden ominaisuuksien takia LINQ-padin avulla on helppoa tehdä nopeita ja tehokkaita kyselyitä.

## Aiheesta muualla
* LINQPadin kotisivut
Jámison Olave

**Jámison Olave** (s. 21. huhtikuuta 1981 Medellín, Kolumbia) on kolumbialainen jalkapalloilija, joka edustaa Yhdysvaltain pääsarjassa pelaavaa New York Red Bullsia ja on pelipaikaltaan puolustaja.

## Ura
Pelattuaan useissa seuroissa kotimaassaan Kolumbiassa, hän tammikuussa 2008 yhden kauden lainalle Yhdysvaltalaiseen Real Salt Lakeen osto-optiolla. Lainalla hän pelasi 23 ottelua joissa teki kaksi maalia. 24. marraskuuta 2008 Real Salt Lake hankki hänet itselleen sopimuksella joka pitäisi hänet kauden 2012 loppuun asti. Viidellä kaudellaan seurassa hän pelasi 120 ottelua ja teki 10 maalia. Häntä on pidetty yhtenä Major League Soccerin parhaimmista puolustajista: hän oli kausien 2010 ja 2011 Major League Soccer MLS All-Star pelien aloituskokoonpanoissa ja hän voitti kauden 2010 parhaan puolustajan palkinnon.

3. joulukuuta 2012 hän siirtyi yhdessä Fabián Espíndolan kanssa New York Red Bullsiin.

## Saavutukset
*Major League Soccer **MLS Cup**: 2009
*Major League Soccerin **Itäisen konferenssin voitto**: 2009
*Kolumbian pääsarjamestaruus: 2005
### Henkilökohtaiset
*Major League Soccerin **vuoden puolustaja**: 2010
*MLS All-Star Game: 2010, 2011
*MLS Best XI: 2010, 2011

## Aiheesta muualla
*Profiili newyorkredbulls.com-sivulla  newyorkredbulls.com  Viitattu 30.4.2013.

## Lähteet
Uhkapelimerkki

**Uhkapelimerkki** on kirjailija Reijo Mäen kirjoittama rikosromaani vuodelta 2007. Se on Vares-kirjasarjan kahdeksastoista osa. 

## Juoni
Jussi Vares kohtaa pankkiautomaatilla naisen, jonka nimi on Sole Sulavesi. Pian Vares ja Sole rakastuvat. Muutaman viikon seurustelun jälkeen Sole katoaa ja hänen ruumiinsa löytyy Ruissalossa sijaitsevasta lintutornista. Solen veli Timo Petterson palkkaa Jussin tutkimaan Solen murhaa. Vares ryhtyy murhan lisäksi tutkimaan kaverinsa Janne Ruuhion antamia ilmiantokirjeitä.

## Vastaanotto
*Turun Sanomien* Kimmo Rantasen mukaan lukijan ärsytyskynnystä ei toistuvasti kokeilla uskontoa ja maahanmuuttoa koskevilla kärjekkäillä heitoilla ja huonoa huumoriakin on vähemmän. Vareksen olutmerkki on vaihtunut porilaisesta Karhusta Laitilan Kukkoon ja tuotteen nimi mainitaan niin moneen kertaan, että elokuvassa se vaikuttaisi sponsoroinnilta. *Helsingin Sanomien* Pertti Avola toteaa Mäen jo ajat sitten saavuttaneen tasalaatuisuuden, joka ei petä jos ei yllätäkään.

*Uhkapelimerkki* oli ilmestymisvuonnaan kolmanneksi myydyin kotimainen kaunokirjallinen teos ja sitä myytiin 63&nbsp;400 kappaletta.

## Elokuvaversio
Kirjaan perustuva elokuva *[[Vares – Uhkapelimerkki]]* sai ensi-iltansa vuonna 2012. Lauri Törhösen ohjaamassa elokuvassa Jussi Vareksen roolin esittää Antti Reini.

## Lähteet
Oskari Routala

**Frans Oskari Routala**, vuoteen 1909 *Rosenqvist* (9. elokuuta 1880 Pori – 1. heinäkuuta 1937 Helsinki) oli suomalainen kemisti ja Teknillisen korkeakoulun professori. 

Routalan vanhemmat olivat maanviljelijä Frans Vihtori Rosenqvist ja Maria Elisabet Johansson (Kivi). Hän pääsi ylioppilaaksi 1901 Porin lyseosta ja hän valmistui Karlsruhen teknillisestä korkeakoulusta diplomi-insinööriksi 1905 ja tohtori-insinööriksi 1909. Routalan kemian alan väitöskirjan nimenä oli *Über die Bildung der Naphtene im Erdöl*. Hän oli joutunut keskeyttämään opintonsa Suomessa poliittisen vainon takia 1900-luvun alun sortovuosina ja pakenemaan maasta veneellä jatkaen sitten opintojaan Saksassa. Routala suoritti 1928 kadettikoulun insinööriupseeritutkinnon. Hän teki opintomatkoja lukuisiin Euroopan maihin.

Routala oli tullihallituksen kemiallisen laboratorion johtajana 1912–19l7 sekä uudelleen 1924–1928. Hän oli välillä Itä-Suomen Kutomo Oy:n kolmantena johtajana 1917–1919 ja Jalostaja Oy:n teknillisenä johtajana 1919–1922. Routalasta tuli 1925 Teknillisen korkeakoulun orgaanisen, erikoisesti puun kemiallisen teknologian v.t. professori ja vuonna 1928 vakinainen professori.

Routala oli Valtion Alkoholiliikkeen johtokunnan jäsenenä 1931–1932, Suomen Kemistien Seuran puheenjohtajana 1928–1929 ja Suomen Kaasupuolustusyhdistyksen johtokunnan puheenjohtajana 1927–1928. Vuosina 1918–1919 hän oli Savonlinnan suojeluskunnan paikallispäällikkönä ja Mikkelin piirlesikunnan jäsenenä. Routala julkaisi kemian ja tavaraopin oppikirjoja sekä useita tieteellisiä tutkielmia analyyttisen, orgaanisen ja puukemian aloilta. Hän oli Teknillisen Aikakauslehden toimituksen jäsenenä vuodesta 1925 alkaen ja Suomen Kemistilehden päätoimittajana vuodesta 1928 alkaen. Routala oli myös Suomen Tiedeakatemian jäsenenä vuodesta 1931 lähtien.

Oskari Routala oli naimisissa vuodesta 1925 Elli Aura Henrikssonin kanssa. Routala kuoli kesällä 1937 lyhyen sairauden jälkeen. Hänet on haudattu Hietaniemen hautausmaalle.

## Julkaisuja
**Epäorganinen kemia*, 1914
**Organinen kemia ja tavaraoppi*, 1916
**Puukemia ja puukemiallinen teollisuus*, 1936

## Lähteet
Deutsche Seemannsmission

**Deutsche Seemannsmission** on vuonna 1854 toimintansa aloittanut saksalainen kristillistä merimieslähetystä tekevä järjestö. 

Deutsche Seemannsmissioninilla on nykyään merimieskirkkoja 17 saksalaisessa kaupungissa sekä Saksan ulkopuolella 20 paikkakunnalla. Pohjoismaiden ainoa toimipiste on Porin Mäntyluodossa, jossa järjestöllä on ollut oma merimieskirkko vuodesta 1962 lähtien.

## Lähteet
*Deutsche Seemannsmissionin kotisivut

### Viitteet
Karsinnat Baseballin Euroopan-mestaruuskilpailuihin 2012

**Karsintaturnaukset** vuoden 2012 baseballin miesten Euroopan-mestaruuskilpailuun järjestettiin 25.−30. heinäkuuta 2011 viidellä eri Euroopan paikkakunnalla. Neljässä lohkossa pelattiin yksinkertainen sarja, jonka kaksi parasta kohtasi *paras kolmesta* finaalisarjassa, kuitenkin siten, että runkosarjan keskinäinen ottelu laskettiin ensimmäiseksi loppuotteluksi. Venäjän lohkossa, johon osallistui vain kolme joukkuetta, pelattiin kaksinkertainen sarja.

## Antwerpen, Belgia

### Loppuottelut

## Barcelona, Espanja

### Loppuottelut

## Krymsk, Venäjä

## Tel Aviv, Israel

### Loppuottelut

## Zagreb, Kroatia

### Loppuottelut

## Lähteet

* Lohko Antverpen 
* Lohko Barcelona 
* Lohko Krymsk 
* Lohko Tel Aviv 
* Lohko Zagreb 

### Viitteet
Gergonnen piste

**Gergonnen piste** on geometriassa eräs kolmion merkillinen piste, joka ja se on luetteloitu *Kimberlingin pisteiden luetteloon* tunnuksella \scriptstyle X_{7}.  Kun kolmion sisään piirretään suurin ympyrä (sisäympyrä), mikä sinne mahtuu, sivuaa se kolmion sivuja sen sisäpuolelta. Kun sivuamispisteet, joita kutsutaan myös kantapisteiksi, yhdistetään ceviaaneilla sivujen vastaisiin kärkiin, leikkaavat nämä toisensa pisteessä, jota kutsutaan *Gergonnen pisteeksi*.

## Sijainti kolmiossa
### Trilineaariset koordinaatit
Pisteen trilineaariset koordinaatit 
:\frac{bc}{b+c-a} \, : \, \frac{ca}{c+a-b} \, : \, \frac{ab}{a+b-c} = \sec^2\frac{\alpha}{2} \, : \, \sec^2\frac{\beta}{2} \, : \, \sec^2\frac{\gamma}{2}.

### Barysentriset koordinaatit
Pisteen barysentriset koordinaatit ovat 
:\frac 1{-a+b+c} :\frac 1{a-b+c}:\frac 1{a+b-c}  = \frac 1{s-a} :\frac 1{s-b}:\frac 1{s-c} := (s-b)(s-c)\,:\,(s-a)(s-c)\,:\,(s-a)(s-b)=\tan\frac{\alpha}{2} \, : \, \tan\frac{\beta}{2} \, : \, \tan\frac{\gamma}{2}, 
missä s=\tfrac12(a+b+c) on kolmion piirin pituuden puolikas.

## Ominaisuuksia
* Gergonnen pisteen isogonaalinen konjugaatti on insimilikeskus (\scriptstyle X_{55}).
* Sen sykloceviaaninen konjugaatti on se itse.
* Sen isotominen konjugaatti on Nagelin piste (\scriptstyle X_{8}).
* Se on pisteen \scriptstyle X_{144} komplementti.
* Se on Mittenpunktin (\scriptstyle X_{9}) antikomplementti.

## Todistus
Cevan lauseella on helppo todistaa, että sisäympyrän sivuamispisteisiin päättyvät ceviaanit leikkaavat toisensa yhteisessä *Gergonnen pisteessä*. Merkitään kolmion \scriptstyle \triangle ABC sisäympyrän sivuamispisteitä vastaisen kärjen kirjaimilla \scriptstyle A', \, B' \, ja \, C'. Samaa kärkeä käyttävät suunnatut janat \scriptstyle B'A = AC', koska ne ovat sisäympyrän tangentteja. Samoin on muidenkin kärjistä lähtevät janat \scriptstyle BA' = C'B ja \scriptstyle A'C = CB'. Silloin Cevan lausetta seuraten 
:\frac{AC'}{C'B} \cdot \frac{BA'}{A'C} \cdot \frac{CB'}{B'A} = \frac{AC'}{BA'} \cdot \frac{BA'}{CB'} \cdot \frac{CB'}{AC'} = \frac{\cancel {AC'}}{BA'} \cdot \frac{BA'}{CB'} \cdot \frac{CB'}{\cancel {AC'}} = \frac{1}{\cancel {BA'}} \cdot \frac{\cancel {BA'}}{\cancel {CB'}} \cdot \frac{\cancel {CB'}}{1} = \frac{1}{1} \cdot \frac{1}{1} \cdot \frac{1}{1} = 1.
Cevan lauseen mukaan janat \scriptstyle AA', \scriptstyle BB' ja \scriptstyle CC' ovat konkurrentit.

## Lähteet
Lahdenkylä (Punkaharju)

**Lahdenkylä** on kylä Savonlinnan kaupungin Punkaharjun pitäjässä, Etelä-Savossa. Lahdenkylään on linnuntietä noin 17 kilometriä itäkaakkoon Savonlinnan torilta ja maanteitse noin neljä kilometriä valtatie 14:ltä kuljettaessa Moinsalmen kylän suuntaan.

Lähin alakoulu on Kulennoisten kyläkoulu (Kulennoistenkoulutie 115, 58430 Kulennoinen), jossa annetaan esi- ja alakouluopetusta (luokka-asteet 0-6).

## Lähteet
Käsitelainoppi

**Käsitelainoppi** on oikeudellinen ajatussuuntaus, joka nousi esiin 1800-luvun Saksassa oikeuspositivismin lähtökohdista.

Käsitelainoppineet pyrkivät luomaan kaikenkattavia käsitejärjestelmiä, käsitepyramideja, jossa ylemmän ja konkreettisemman tason käsitteet, periaatteet ja säännöt muodostaisivat hierarkkisen ja loogisen järjestelmän. Opin ideologian mukaan oikeusongelmat voitaisiin ratkaista sijoittamalla ne oikealle paikalleen järjestelmään. Suuntaus erotti oikeuden yhteiskunnalliset vaikutukset täysin sen sisällöstä.

Käsitelainopin vaikutus Suomen ja muiden Pohjoismaiden oikeustieteeseen oli erittäin suuri 1800-luvun lopulla.

## Lähteet
*Kekkonen, Jukka: *Mitä on kontekstuaalinen oikeushistoria?* Helsinki Unigrafia Oy, 2013. 
*Jouni Heikniemi: Oikeusfilosofian koulukunnat
Rudenschöld

**Rudenschöld**, alunp. *Rudeen* on seuraavien henkilöiden nimi:

*Torsten Rudeen (1661–1729), ruotsalainen runoilija, piispa, jonka lapset aateloitiin nimellä Rudenschöld
Tämän jälkeläisiä ovat:
*Carl Rudenschöld (1698–1783), ruotsalainen diplomaatti, Torsten Rudeenin poika 
*Magdalena Rudenschöld (1766–1823), ruotsalainen poliittinen vehkeilijä, K. M. Armfeltin rakastettu, Carl Rudenschöldin tytär
*Thorsten Rudenschöld (1863–1926), ruotsalainen sotilas
*Torsten Rudenschöld (1798–1859), ruotsalaisen kansanopetuksen järjestäjä
*Ulrik Rudenschöld (1704–1765), ruotsalainen taloustieteilijä ja runoilija, Torsten Rudeenin poika
Turku Black Sox

**Turku Black Sox** on turkulainen baseball-seura, joka on perustettu vuonna 2011. Joukkue pelaa baseballin Suomi-sarjassa. Turku Black Soxin kotikenttänä toimii Kupittaan pesäpallostadion Turun Kupittaalla.

## Lähteet

## Aiheesta muualla
* Joukkueen viralliset nettisivut 
* Turku Black Sox Facebookissa